《过清节先生故居废址遇野老谈旧事》
元代·刘崧

云亭小径青山下，清节当年故址存。野老尚能收谱牒，邻人还解识田园。

乔林鹤去枝柯改，古井龙移窟穴翻。千载高风知不泯，拳拳经辩著王尊。

作者简介：（1321—1381）元末明初江西泰和人，原名楚，字子高。洪武三年举经明行修，授兵部职方司郎中，迁北平按察司副使。坐事谪输作，寻放归。十三年召拜礼部侍郎，擢吏部尚书。寻致仕归。次年，复征为国子司业，卒于官。谥恭介。博学工诗，江西人宗之为西江派。有《北平八府志》、《槎翁诗文集》、《职方集》。